CELEX: 62021CN0398
Language: sl
Date: 2021-06-28 00:00:00
Title: Zadeva C-398/21: Predlog za sprejetje predhodne odločbe, ki ga je vložilo Conseil d'État (Francija) 28. junija 2021 – Conseil national des barreaux, Conférence des bâtonniers, Ordre des avocats du barreau de Paris/Premier ministre, Ministre de l’Economie, des Finances et de la Relance

20.9.2021   
            
            
               SL
            
            
               Uradni list Evropske unije
            
            
               C 382/16
            
         
      Predlog za sprejetje predhodne odločbe, ki ga je vložilo Conseil d'État (Francija) 28. junija 2021 – Conseil national des barreaux, Conférence des bâtonniers, Ordre des avocats du barreau de Paris/Premier ministre, Ministre de l’Economie, des Finances et de la Relance
      (Zadeva C-398/21)
      (2021/C 382/22)
      Jezik postopka: francoščina
      
         Predložitveno sodišče
      
      Conseil d'État
      
         Stranke v postopku v glavni stvari
      
      
         Tožeče stranke: Conseil national des barreaux, Conférence des bâtonniers, Ordre des avocats du barreau de Paris
      
         Tožene stranke: Premier ministre, Ministre de l’Economie, des Finances et de la Relance
      
         Vprašanje za predhodno odločanje
      
      Ali člen 8ab(5) Direktive 2011/16 (1):
      
                  —
               
               
                  krši pravico do poštnega sojenja, zagotovljeno s členom 47 Listine Evropske unije o temeljnih pravicah in členom 6 Evropske konvencije o varstvu človekovih pravic in temeljnih svoboščin, v delu, v katerem odvetnikov, ki opravljajo pravosodno funkcijo, načeloma ne izključuje iz pojma posrednikov, ki morajo davčni upravi predložiti podatke, potrebne za poročanje o čezmejni davčni shemi, ali o tej obveznosti uradno obvestiti drugega posrednika?
               
            
                  —
               
               
                  krši pravici do spoštovanja dopisovanja in zasebnega življenja, zagotovljeni s členom 7 Listine Evropske unije o temeljnih pravicah in členom 8 Evropske konvencije o varstvu človekovih pravic in temeljnih svoboščin, v delu, v katerem odvetnikov, ki ugotavljajo pravni položaj svoje stranke, načeloma ne izključuje iz pojma posrednikov, ki morajo davčni upravi predložiti podatke, potrebne za poročanje o čezmejni davčni shemi, ali o tej obveznosti uradno obvestiti drugega posrednika?
               
            
         (1)  Direktiva Sveta 2011/16/EU z dne 15. februarja 2011 o upravnem sodelovanju na področju obdavčevanja in razveljavitvi Direktive 77/799/EGS (UL 2011, L 64, str. 1).